42 ÉTUDES 
vous doliés dou roy, ne d'autre cose. Par quoi on monstroit encore le durtei et le défaute 
dou roy. Et fu chis estrumens monstrés au pape, al information de lui, pour ce que li 
message de France, par fauseté et par mençoigne, quant ils virent que raisons ne leur 
pooit aidier, donnèrent à entendre au pape que de toutes vos besoingnes li roys vous 
avoit adiès offiert à faire droit par vos pers, et que vous l’avies adiès refuset. De quoi li 
papes fu auques meus encontre vos besoingnes, tels fois fu et en parla à auchuns carde- 
naus. Et nous li monstrames au contraire, et par le devantdit estrument, que tant de 
raison n’aviés-vous mie trovei ou roy, que, après ce qu'il vit que si grandement et en tant 
de cas vous vous plaingniés de lui, il vous euist offert droit de ce, ne d’aultres coses. Et 
bien desimes au pape que, ou fait que li roys vous grevoit d’estat et de honneur et de hire- 
tage, et si grandement que la cose appartenoit à le cognissance et au jugement de vos 
pers, vous le requesistes humelement qu'il vous en fesist raison, et l'en poursivistes par 
maintes fois, et ni trouvastes ne raison, ne mesure. Et puis vous li demandastes le droit de 
vos pers; et ce, ne autre cose qui à droit ne à raison appertenist, vous ne peuistes onques 
traire de lui, ne trouver, et en avoit-il et ses consaus si grant indignation, et en prendoit 
si grant félonnie envers vous, que adiès vous faisoient pis que devant. Li message le roy 
de France sont li archevesques de Nierbone, li dux de Bourgoingne, li cuens de Saint- 
Pol, mesires Pières Flote, maistres Jehans de Chevery, archediaques de Roem, et mestres 
Jehans de Menterolles!, cantres de Raims. Après, li apostoles nous mist avant une parole, 
et nous requist que vo besoingne nous li mesissiens en main, et il i rewarderoit vo hon- 
neur et vo estat, et dist que autrement il ne véoit mie qu'il vous peuist aidier. Et ce 
faisoit-il pour ce qu'il peuist avoir entrée et voie de vous aïdier encontre les François. 
Sire, cesle parole nous sanla de moult grant pois. Et nous li desimes que li roys d'En- 
gleterre et vous estiés par boine cause alloié, et que là estoient se message, sans lesquels 
nous ne poiens, ne voliens, ne ne deviens riens faire, et qu'il li pleuist que nous nous 
peuissiens consellier à eaus et à nos gens qui estoient avoec nous. Et il le nous otria 
jusques à lendemain à le relevée. Le matinée, sire, nous venimes al hostel l’archevesque 
de Duvelines, et monstrames à lui et as autres dou consel le roy d'Engleterre le besoingne 
et ce qu'il en avoient oi, et leur requisimes consel, comme à chiaus qui devoient estre 
tout un avoecques nous. Sour ce, sire, il se consellirent à par eaus, et nous respon- 
dirent , sire, ne mie comme li consaus le roy d'Engleterre, mais chascuns à par lui 
comme amis : que périlleuse cose estoit dou faire le requeste l’apostole, et périlleuse dou 
laissier, et qu'il n’en savoient que consellier pour le mius; et dist premiers li cuens de 
Savoie, pour lui meismes, et tout li autre l’ensuiirent en ceste fourme : « Li roys de France, 
» qui priès de vous est, et a grant haine sour vous, et est poissans hom, a prins, et tient 
» pardevers lui, moult grant partie de vo terre, et cil qui demouré sont avoecques vous, ne 
» vous sont mie tous bien certain. Et vo ami de dehors, si comme li dux de Brebant et li 
» autre, sont bien kierkiet et ensoingniet, et vous n’iestes mie moult warnis de gent, ne 
» d’avoir. Et li roys d'Engleterre, parmi ce qu'il a à faire en Escoche, en Gascoingne et 
! Jean de Montreuil, l’un des principaux conseillers de Philippe le Bel. 
